ORDE do 29 de setembro de 2008 pola que se modifica a  autorización do centro privado Tomás Barros, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/2008

Examinado o expediente iniciado polo centro privado Tomás Barros, do concello da Coruña, no que solicita a supresión do ciclo formativo de grao superior de Animación sociocultural e a autorización dun novo ciclo de grao superior de Educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Tendo en conta que o devandito centro privado conta con autorización para impartir o ciclo formativo de grao medio de Atención sociosanitaria e os ciclos formativos de grao superior de Educación infantil, Interpretación da lingua de signos, Integración social e Animación sociocultural.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Decreto 296/1999, do 21 de outubro, polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias; a Orde do 20 de setembro de 1995 que desenvolve este Decreto e a Orde do 21 de decembro de 1999 pola que se regulan determinados aspectos relativos a autorización de centros privados exclusivos de formación profesional específica, no ámbito da Comunidade Autónoma de Galicia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Suprimir o ciclo formativo de grao superior de Animación sociocultural e autorizar un novo ciclo formativo de grao superior de Educación infantil, quedando a composición resultante segundo se especifica no anexo.
Segundo.-Antes da posta en funcionamento das ensinanzas que se autorizan, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 29 de setembro de 2008.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Localidade: A Coruña.
Concello: A Coruña.
Enderezo: r/ Ramón Mª Aller nº 12 entresollado.
Código do centro: 15032169.
Denominación: centro privado Tomás Barros.
Titular: Araceli Barros Cao.
Composición resultante:
-Quenda de mañá:
2 ciclos formativos de grao superior de Educación infantil (4 unidades para 20 alumnos/unidade).
1 ciclo formativo de grao superior de Integración social (1 unidade para 20 alumnos).
-Quenda de tarde-noite:
1 ciclo formativo de grao medio de Atención sociosanitaria (2 unidades para 20 alumnos/unidade).
1 ciclo formativo de grao superior de Interpretación de lingua de signos (2 unidades para 20 alumnos/unidade).